DŽĪLENDA INDONĒZIJA
ITALO FERREIRA 5. RANGĀ
Šī ir visforšākā... ļoti īpaša vieta.
KANOA IGARAŠI 6. RANGĀ
Džīlenda ir katra sērfotāja sapņu vieta.
Es ar nepacietību gaidu, ziniet, kad nonākšu vietā, kur neesmu bijis.
Jauna pieredze. Jauns vilnis.
Esam klāt.
Superīgi.
Šī vieta ir neticama.
Ir notikusi atsijāšana, sērfotāju skaits turnīrā ir sarucis.
Tagad visi cīnīsies par iekļūšanu labāko piecniekā.
Dīvaini. Es šo vietu atceros citādi, zināt?
Pēc lielās uzvaras Paiplainā...
KELLIJS SLEITERS 13. RANGĀ
...Sleiters varētu pretendēt uz titulu.
Pašlaik ir kaut kādi viļņi.
Italo šogad gājis visādi. Viņam būtu laiks mainīt pieeju.
Mēs zinām, ka viņam ir apņemšanās un viņš spēj uzvarēt.
DŽEKS ROBINSONS 3. RANGĀ
Džeks ir pierādījis, ka var uzvarēt posmā,
bet vai rietumaustrālietis ir gatavs cīnīties ar brazīliešiem,
kas pašlaik sērfošanā dominē?
Tomēr šobrīd...
1. RANGĀ
...par galveno pretendentu uz pasaules čempiona titulu ir kļuvis Filipe Toledo.
Viņš joprojām cenšas tikt pie šī goda, kas nekādi nedodas rokā.
Pa šiem desmit gadiem turnīrā pasaules čempiona titulu neesmu ieguvis.
Šobrīd esmu dzīves labākajā posmā,
un galvenais ir līdz gada beigām tikt labāko piecniekā
un izcīnīt čempiona titulu.
Šī ir viņa iespēja pierādīt, ka viņš ir labākais sērfotājs pasaulē
un ka šogad nekas viņu neatturēs no pasaules čempiona titula izcīnīšanas.
Sveicu ar atgriešanos.
Paldies.
Smukulītis.
GABRIELS MEDINA 3X PASAULES ČEMPIONS
Ielūgtais sportists.
PAŠREIZĒJAIS PASAULES ČEMPIONS @GABRIELMEDINA
ATGRIEŽAS QUIKSILVER PRO G-LAND
NU TIK IES VAĻĀ
Piepeši nez no kurienes uzrodas Gabijs - enerģisks un gatavs startēt
un satriekt kāda cita centienus kļūt par pasaules čempionu.
NAV IZTURĒJIS ATSIJĀŠANU. 0 PUNKTU. STULBUMS
KĀ GABIJS KVALIFICĒJĀS @PSL, PASKAIDROJIET
NOTEIKUMI?
JEBKURĀ CITĀ SPORTA VEIDĀ BŪTU TIESĀŠANĀS.
Pašreizējam pasaules čempionam vienmēr ir vieta Pasaules kausā.
Ja savā sporta veidā esi vadošais, esi pelnījis atgriezties, kad vien vēlies.
Tagad man ir jauns mērķis: būt labāko piecniekā
un izcīnīt ceturto pasaules čempiona titulu.
Viņš nav ieradies, lai piedalītos. Viņš ir ieradies, lai uzvarētu.
INDONĒZIJA GRADŽAGANAS LĪCIS
Džīlenda ir viens no vilinošākajiem sērfošanas galamērķiem.
Tieši šeit radās sapņu turnīra koncepcija.
Pēdējoreiz šeit turnīrs notika 90. gados.
Vienīgais dalībnieks, kurš šeit jau ir sacenties, ir Kellijs Sleiters.
Šī ir ideāla vieta.
Man tiešām vairs negribas sērfot nekur citur.
DŽĪLENDA - 1995 KELLIJS UZVAR
Nu varētu doties pensijā. Būtu laimīgs.
Džīlendā ir šis perfektais, tuneli veidojošais kreisās puses vilnis.
Var braukt pa labi...
RENATU HIKELS TURNĪRA DIREKTORS
...tas ir labās puses vilnis. Vai arī pa kreisi, kā Džīlendā.
Plūdmaiņas. Vēji. Okeāna dibens.
Tas viss ietekmē to, kurā virzienā vilnis lūst.
Šeit, Plenkunas pludmalē Džīlendā,
sanāksim kopā
uz Pasaules sērfošanas līgas
2022. gada čempionāta atklāšanas ceremoniju!
Gabriela atgriešanās Džīlendā bija gudrs gājiens.
Visu gadu viņš ir trenējies, gatavojies.
Viņa atgriešanās visus biedē.
Gabriels ir atgriezies, un tas liek censties vēl vairāk.
Viņa nodomi ir skaidri.
Viņš ir spēcīgs pretinieks.
Un viņš noteikti pamaisa plānus tiem, kas cīnās par vietu labāko piecniekā.
Visi grib uzveikt Gabrielu,
jo viņš ir vadošais sportists, kas jāpārspēj.
Bet šis ir mans laiks, un tas būs īpašs.
Filipem Toledo ir visvairāk, ko zaudēt,
jo tieši Medina pērn Trestlsā sagrāva viņa sapni par pasaules čempiona titulu.
Nu viņš ir atgriezies. Filipe noteikti gribēs atriebties.
CĪŅA DŽUNGĻOS
BOBIJA NOMETNE
Pērn Gabrielam veicās.
Skaisti.
Tāpēc man jāuzlabo savs sniegums.
Bet es nedrīkstu pieļaut, ka tas atkārtojas.
Tu esi pirmais rangā. Iedzer alu, vecīt!
Es viņu pazīstu kopš 12 gadu vecuma.
Mēs vienmēr centāmies izdarīt maksimumu, lai būtu
labāki par otru. Vienmēr cīnījāmies par pirmo vietu.
Šis gads būs diezgan foršs, jo, ja es tiešām kļūšu par pasaules čempionu,
būs tā: "Gabriels joprojām centās, bet viņam neizdevās."
Svarīgākajās sacensībās Filipe lielākoties Gabrielam ir piekāpies.
Vai viņš spēj to mainīt un uzrakstīt jaunu nodaļu šajā sāgā?
Negribas, ka viņi kādā brīdī uzlēktu virsū.
KORTNIJA KONLOGA 5. RANGĀ
Dzirdējāt stāstu?
Pandēmijas laikā šī vieta bijusi pamesta.
Tāpēc to pārņēmuši pērtiķi. Tagad viņi uzskata, ka ir te saimnieki.
Tāpēc viņi ir tik agresīvi.
Esmu te pirmoreiz, bet man teica:
kad kļūst sekls, vilnis lūst tālāk no krasta.
Tas lūst tālāk no krasta?
Jā, tālāk.
Pagājušais gads Geibam bija sasodīti izcils.
Tas, ko Geibs 28 gadu vecumā ir sasniedzis, ir vienkārši fenomenāli.
2021. GADA PSL FINĀLS
Cilvēki no malas mani vēro. Viņi redz ideālu dzīvi.
Bet es esmu cilvēks, saprotat?
Man bija skaista sieva.
Bet beigās mums nekas nesanāca.
Medina piedzīvo krīzi.
RAIDIERAKSTS AIN'T THAT SWELL
MEDINA PAŠĶIRAS NO SIEVAS
Tās ir ļoti nopietnas problēmas.
Diez vai to varētu saukt par draudzīgu šķiršanos.
MEDINA NESTARTĒ, PIEVĒRŠAS GARĪGAJAI VESELĪBAI
Atklājot savu privāto dzīvi,
viņam ir jāsaskaras ar aprobežotību un baumām.
Es pat nespēju iztēloties, kas viņam ir bijis jāpārdzīvo.
Man vajadzēja šo laiku, lai atrisinātu dažas problēmas.
Bet tagad es jūtos gatavs. Par 100 %.
Kā ir, kad Gabijs ir atgriezies?
Velns! Domāju, ka viņš droši vien startēs labi un iekļūs piecniekā, tāpēc...
- Tieši tā. - Jā. Viņš ir izcils.
Jo tam puisim tagad nav nekādas spriedzes.
Pusgadu bija prom, tāpēc...
Viņam nevajadzētu iekļūt piecniekā, bet viņš varētu.
Visi būtu satriekti.
Sveicināti Quiksilver Pro G-Land!
ČEMPIONĀTA POSMS 6. NO 10
Esam gaidījuši ilgi. Patiesībā 25 gadus.
Ir lieliski atkal būt džungļos.
Es jūtos kā labākajā safari.
Moskīti.
Dzīvu ēd nost.
Zinu.
Mani arī.
Sievietēm šis ir kas jauns,
jo šī ir pirmā reize, kad viņas sērfo Džīlendā.
Viņas šajos ūdeņos nav peldējušas
un jutušas enerģiju un to, kā vilnis lūst.
Agresija. Pārliecība. Tatjana Vestone-Veba.
Šis lielā mērā ir mans sapņu vilnis.
Esmu te pirmoreiz. Vajadzēja te būt pirms 10 gadiem.
Stefas Gilmoras pirmais brauciens.
Nevainojams stils - bauda skatīties.
Defeja enerģiski sērfo, bet nenotur līdzsvaru.
Džoana Defeja - izslēgšanas kārtā.
Parunāsimies ar Gabrielu Medinu!
Ir patīkami atkal būt šeit
kopā ar visiem, un es negribu šo iespēju izniekot.
Es jūtos gatavs.
Kāpēc skaties sāniski?
Tāpēc, ka tas sastingst.
Skat! Nāk Gabriels.
ATKLĀŠANAS KĀRTA SACENŠAS MEDINA, ROBSONS, PUPU
Posma sākumā, tajā atklāšanas kārtā,
visi sacenšas cits ar citu, lai noteiktu, kurš ar kuru cīnīsies pirmajā kārtā.
Atklāšanas kārtā šis ir svarīgs brauciens.
Ir atgriezies Gabriels.
Sākam! Gabs ir kājās un brauc. Vienkārši traucas pa vilni.
Gatavojas kam lielam.
Gabrielam Medinam 3,0 punkti.
Gabriels Medina ir vadībā.
Cīnās, lai nokļūtu pozīcijā.
Un izskatās, ka viņš ņems šo.
Geibs uzvar?
Jā.
Kad viņš jūtas super ērti un brīvi,
viņš uzveic visus un visu.
Nevar būt! Aiziet!
Viņš ir gatavā mašīna.
Daudz punktu.
Medina ir atpakaļ.
Domāju, ka pauze Gabijam ir ļoti nākusi par labu,
un tagad viņš ir uzradies te un ir vēl labāks.
Viņa slīdējums izskatās pat vēl līganāks.
Bija milzīgs prieks viņu vērot.
Redzēsim, vai viņš iekļūs fināla piecniekā septembrī Lovertrestlsā.
Nākamajā braucienā - Filipe Toledo, kurš rangā ir pirmais.
Kā Filipe Toledo reaģēs uz Gabriela Medinas sniegumu?
ATKLĀŠANAS KĀRTA SACENŠAS TOLEDO, JANGS, VAIDA
Toledo vienkārši slīd pa vilni.
Lido. Meklē tuneli.
Vilnis viņu aprija.
Neraksturīgs kritiens.
Bet ir tik interesanti, kad Gabriels Medina skatās.
Dzeltenajam krekliņam ir plusi un mīnusi.
Filipe atkal brauc.
Tas, kurš rangā ir pirmais, jūtas pašpārliecinātāks.
Bet viegli nav.
Jo pirmo visi grib pārspēt, tāpēc jāuzmanās.
Redzēsim, ko Rio paveiks ar šo.
Jauneklim spara netrūkst.
Jauki! Izsērfoja kabatu.
Divdesmit divus gadus vecais sportists skatās, kur tīri finišēt.
Lieliska sērfošana. Vienkārši sapnis.
Toledo nonāk izslēgšanas kārtā.
Un tas mazina viņa izredzes dzelteno krekliņu paturēt.
Kur tu esi?
Tētis ir viesnīcas restorānā.
Pēdējoreiz dzelteno krekliņu es valkāju 2018. gadā.
Ir sajūta, it kā man uz muguras būtu mērķis.
Un visi dzenas tam pakaļ.
Senāk tas man būtu bijis par daudz.
Tēti, es tevi ļoti mīlu.
Arī es tevi ļoti mīlu.
Kad zaudēju, pēkšņi - nezinu - viss ir pilnīgi citādi.
Es sāku domāt: ja nu es to neiegūšu?
Nekad neiegūšu pasaules čempiona titulu?
Tētis ir tālu prom, bet drīz mēs būsim kopā.
Spiediens no visiem...
ANANDA MARSALA FILIPES SIEVA
...kas no viņa kaut ko gaida, un spiediens, ko viņš uz sevi izdara pats, -
viņam nav viegli.
Dzeltenais krekliņš noteikti var nospiest.
Un senāk izšķirošos brīžos Filipe ir salūzis.
Tāpēc īstais pārbaudījums tagad ir tas, kā viņš ar šo spiedienu tiks galā.
Atā, mīlulīt!
Sveicināti atkal Roxy Pro G-Land!
Esam tiešraidē no džungļiem.
Notiek izslēgšanas kārta. Sacensības rit pilnā sparā.
IZSLĒGŠANAS KĀRTA DEFEJA PRET KONLOGU
Tagad Džoana Defeja sacentīsies ar Kortniju Konlogu.
Mums ir braucēja. Un tā ir Džoana Defeja.
Skatās, kā šo vilni labi pabeigt.
Tiešām sarežģīts, riskants finiša manevrs.
Viņa izskatās ļoti stipra. Un tiek uz nākamo kārtu.
Vīriešu konkurencē
Kellijs Sleiters pirmoreiz šajā čempionātā sacentīsies ar Samuēlu Pupu.
IZSLĒGŠANAS KĀRTA SLEITERS PRET PUPU
Kellijs ir viļņu lūšanas zonā, un šobrīd viņam ļoti vajag punktus.
Piecdesmitgadīgais sportists apbrauc šo sekciju. Palecas gaisā.
Tas vilnis zem viņa vienkārši uzsprāga.
Izskatās, ka Samijam paveras iespēja.
Tas arī būs viss. Atlikušas tikai 15 sekundes.
Liels pagrieziens, un viņš finišē.
Un Samuēls Pupu pārspēj vienpadsmitkārtējo pasaules čempionu.
Un Kellijs Sleiters no sacensības izkrīt.
Tas tiešām sabojās viņa izredzes iekļūt fināla piecniekā.
Es sāku uz sevi dusmoties, jo neesmu sasniedzis to,
ko pēc Paiplainas cerēju sasniegt.
Braucienos es nejūtos atslābinājies.
Man nav bijusi pašpārliecība, kāda man parasti ir.
Es neesmu sakoncentrējies, kā vajadzētu.
Nezinu - varbūt daļa smadzeņu domā, ka man pēc Paiplainas vajadzēja mest mieru.
Startam gatavojas Filipe Toledo -
pirmais pasaules rangā, dzeltenajā krekliņā,
šogad pirmo reizi izslēgšanas kārtā.
Sacentīsies ar Jagu Doru.
Šajās pirmajās kārtās viņš nedrīkst kļūdīties.
Viņš negrib pieļaut, ka reitingu tabulā notiek lielas pārmaiņas.
IZSLĒGŠANAS KĀRTA TOLEDO PRET DORU
Kā redzam, darbība ārpusē.
Šobrīd labākais pasaulē - Toledo -
sāk ar spuru iegremdēšanu un uzņem vēl lielāku ātrumu.
Viņš traucas pa vilni.
Atkal iegremdē spuras.
Šobrīd pasaules čempiona tituls man dzīvē ir svarīgākais.
Man sava pirmā vieta ir jānosargā.
- Toledo ir aktīvs. Atkal kājās. - Sāk.
Viņš šajās sekcijās uzbrauc augšā tik viegli
un tagad grasās kaut ko paveikt iekšpusē.
Tik pierasts redzēt, ka viņš no tām putām izbrauc.
- Jagu pirmā reize. - Tas ir Jagu.
Un Jagu šo vilni gaidīja tiešām ilgi. Redzēsim, vai tas atmaksāsies.
Viņš palēcās gaisā.
Diezgan pieklājīgi. Jagu Doram ir 6,13 -
otrais augstākais rezultāts braucienā.
Filipe sāk izjust spiedienu.
Es netērēju enerģiju tam, ko nespēju kontrolēt.
Es zinu - ja būšu neatlaidīgs, būšu labāko piecniekā, lai tur vai kas.
Toledo gatavojas. Redzēsim, ko viņš spēj.
Jauki. Sāk ar lielu ātrumu.
Viņam patīk tā sajūta.
Toledo mums parādīja, ka grib to dzelteno krekliņu paturēt,
un savu apņemšanos darīja zināmu pretiniekiem.
PLKST. 21.00
Pagājusi nedēļa, ir posma vidus.
Visiem vajag mazliet aizmirst par sērfošanu.
Mēs zinām, ka rīt būs mazi viļņi un vējains.
Visi teica: "Labi. Laiks ballēties."
Mēs sēdēsim uz šīs terases, līdz uzausīs saule,
jo visi zina,
ka labākais veids, kā izsaukt viļņošanos, ir alus dzeršana iepriekšējā vakarā.
Visi domāja: "Mēs esam uz tropu salas.
Laba mūzika. Corona par brīvu."
Mazliet kā agrāko laiku sapņu turnīros, un tas ir jautri.
21.15 - BOBIJA NOMETNE
Mani nekad nav interesējušas ballītes, dzeršana un tādas lietas.
Tas nenozīmē, ka neesmu ballītēs labi pavadījis laiku.
Bieži vien esmu gājis un dzēris kokakolu un palicis nomodā.
Ziniet: "Cik forši!"
Skatos, kā viņi plosās, un domāju: "Rīt es viņus sasitīšu lupatās."
Ei! Ei! Ei!
Sasodīts, kur palika mūzika?
Ar to enerģisko brazīliešu mūziku jūs bojājat terasi.
Nav labi, draugi.
Ei, draugi! Visi uz otru pusi!
Kas te notiek?
Es vienmēr ar prieku nododu savu pieredzi jaunākiem puišiem.
Tā viļņošanās dod mazu grūdienu.
Tas notiek ātri. Bet, ja aiz tevis, viss kārtībā.
Visu laiku.
Džeks ir ļoti apņēmīgs. Stūrgalvīgs.
Man šķiet, ka, redzot viņu sērfojam,
es it kā skatos uz sevi jaunībā.
Tagad kļūt par pasaules čempionu
ir grūtāk nekā tolaik, kad uzvarēja Kellijs.
Un tas nemazina viņa nopelnus.
Man tikai šķiet, ka tagad visi vairāk trenējas.
Mēs vairāk uztraucamies, ka citi varētu mūs pārspēt, saprotat?
Galu galā, man tā ballīte ir bijusi nebijusi.
Esmu te, lai kļūtu par pasaules čempionu, nevis sērfotu paģirains.
Uz ballīti došos, kad posms būs beidzies.
Pāris sešdesmitcentimetrīgo. Liels paldies.
Augšējie mākoņi virzās no austrumiem uz rietumiem.
Vienkārši būs tiešām grūti, manuprāt, sākt.
LAIPNI LŪDZAM DALĪBNIEKUS DŽĪLENDĀ
Viļņi bija slikti. Zinājām, ka dažas dienas būs slikti.
Tā nu mēs visi esam iestrēguši šajā vecajā nometnē.
Tā ir tik noplukusi!
STEFANIJA GILMORA 9. RANGĀ
Nekad nevar zināt, kas notiks. Naktīs ir dzirdamas visādas skaņas.
Kārtējā diena, kārtējā omlete. Kārtējā diena, kārtējā banānu pankūka. Aiziet!
Nav viļņu, nav, ko darīt. Visi esam uzvilkti.
Labi, aiziet! Vēl viena tukšā diena. Vēl viena tukšā diena.
Es tiešām ceru, ka drīz sagaidīsim labus viļņus.
Citādi visi sajuks prātā.
PĒC ČETRĀM DIENĀM
- Labrīt! Kā iet? - Labrīt, bos!
- Labi. Un tev? - Jā. Labi.
Kā izskatās?
Kopš vakardienas lielas pārmaiņas. Šodien redzēsiet īsto Džīlendu.
Bija lietus, pērkona negaiss. Mums te gāja diezgan traki.
Bet pēc ļoti ilga bezvēja beidzot
ir ideālie apstākļi, ko esam gaidījuši.
Pirmais pusfināls. Ūdenī Džeks Robinsons un Gabriels Medina.
Cerēsim, ka finālā būs Gabriels un Filipe.
Brazīliešu fināls.
Brazīlija to ir pelnījusi.
Gabriels ir spēcīgs pretinieks.
Izskatās, ka viņš tiešām ir apņēmies šajā posmā uzvarēt.
Redzams, ka viņš par sevi ir pārliecināts. To rāda viņa rezultāti.
Bet viņš ir cilvēks un ir uzveicams.
Ziniet, būtu tiešām forši finālā sacensties ar Gabrielu.
Jā, Džeks Robinsons,
saprotams, pēc uzvaras Mārgaretriverā ir nopietns konkurents. Izskatās spēcīgs.
Paldies.
Ziniet, Gabrielam jau ir pasaules čempiona tituli. Tagad ir mana kārta.
Es tiešām gribu būt labāko piecniekā.
Bet pārējiem puišiem, ziniet, jau ir dažu posmu handikaps.
Lai tur nokļūtu, man šeit ir jātiek finālā.
PUSFINĀLS MEDINA PRET ROBINSONU
Gabriels Medina pret Džeku Robinsonu.
Medina jau sāk.
Skaisti apbrauca to sekciju.
Pabeidz manevru.
Zinu, ka šogad no svara ir katrs posms,
bet man šis spiediens patīk.
Aiziet! Medina atkal kājās.
Tad es vēl vairāk gribu uzvarēt.
Cenšas ātri pabraukt zem pārkares.
Gabriels Medina ir zvēra režīmā.
Sērfo frīstailā, kamēr Džeks skatās.
Medina īsteno gudru stratēģiju,
mēģinot panākt, lai Džeks Robinsons sāk izjust spriedzi.
Robinsonam ir bijis tikai viens vilnis. 1,33 punkti.
Aiziet, viļņi! Kaut viens!
DŽŪLIJA MUNISA ROBINSONE DŽEKA SIEVA
Spēt paredzēt okeānu ļoti sarežģītās situācijās -
tas tiešām ir īpašs talants. Šī saikne.
Cenšas nezaudēt motivāciju atlikušajās 12 minūtēs šajā cīņā
pret trīskārtējo pasaules čempionu.
- Džek! Sarauj, Džek! - Jā, Džek. Aiziet!
Džeks sāk, uzbrauc stāvus galotnē, veic asus griezienus.
Jā!
Burtiski lido pa vilni.
Viņš to pabeigs.
Viņa līdz šim labākais vilnis.
Uzvarētājs noskaidrosies pēdējā brīdī. Atlikusi viena minūte.
Medina droši vien jūtas diezgan pārliecināts par uzvaru.
Pēdējais, par maz.
30 sekundes.
Kad atliek tikai 30 sekundes, lai noķertu vilni,
un tik daudz laika ir pavadīts, domājot par tādiem brīžiem,
ir viegli salūst.
Tas, ko tu ieliec savā prātā, dod galējo brīvību būt gudram
un to paveikt.
Atlikušas 25 sekundes.
Vai tas ir Gabriels?
...piecas, četras, trīs,
- divas, viena. - Pag!
Aiziet, Džek! Nu taču!
Džeks Robinsons paspēj piecelties.
O, jā. Vēl viens.
Vai dieniņ!
O, jā.
Un viņš norāda uz rifa torni.
Sarauj!
Kas par finišu!
TIESNEŠU TELPA
Divi labākie brauciena viļņi.
Sarkanais pirmajā pagriezienā uzlēca gaisā.
Uzreiz pie melnā viļņa.
Divi labi pagriezieni.
Tas bija labi,
- vismaz no šejienes. - Jā.
Tiesnešiem ir daudz, ko apskatīt.
Un mēs gaidām punktus.
Robinsons uzvar.
Ak dievs!
Ar 7,83 punktiem pēdējā duelī viņš apsteidz Gabrielu Medinu
un iekļūst finālā.
Velns!
Tas čalis izbrauc vienu labu manevru, sūdīgu tuneli un dabū 8 punktus.
Kā tas var būt?
Jā, jocīgi.
Nē. Esmu nikns.
Ja es esmu tik nikns, kā ir ar tevi?
Es pie tā esmu pieradis.
Tas nav godīgi, vecīt.
POSMA FINĀLS MORA PRET DEFEJU
Laiks Roxy Pro G-Land finālam.
Sieviešu finālā mums ir brīnišķīgs salikums.
Karisa Mora pret Džoanu Defeju.
Karisa līdz šim ir bijusi tik pārliecinoša. Un pabeidz veiksmīgi.
Džoana Defeja. Tik spēcīga! Tik veikli darbojas ar kājām!
Džoana Defeja būs Roxy Pro G-Land čempione.
Iekļūst labāko piecniekā.
Džoana Defeja,
pirmā Roxy Pro G-Land uzvarētāja.
Tā ir tik īpaša sajūta - te kaut ko paveikt.
Viss ir gatavs vīriešu finālam.
Džeks Robinsons pret Filipi Toledo.
Šķiet, ka Džeks šajā finālā ir tiešām spēcīgs.
Bet man būs jāsērfo par 100 % neatkarīgi no tā, kas ir mans pretinieks.
Jāizdara viss, ko spēju.
Robinsona otrais fināls pēc kārtas.
Ja Robinsons uzvarēs, viņš atpaliks no Toledo par nieka 80 punktiem.
Uzskatu, ka brazīlieši jau kādu laiku ir bijuši spicē,
bet nu viņu vietā nāks citi.
Runa ir par mani.
Džeka komanda, aiziet!
POSMA FINĀLS TOLEDO PRET ROBINSONU
Quiksilver Pro fināls.
Džeks cenšas ātri noķert vilni. Izdarīt spiedienu uz Filipi.
Džeks Robinsons manevru pabeidz teicami.
Tagad.
Sarauj, Filipe!
Ietriecas. Divi griezieni.
- Jā, vecīt! - Turies, sasodīts!
7,83. Līdz šim labākie punkti finālā.
Džeks Robinsons ir vadībā ar ļoti nelielu pārsvaru.
Vairs nav ilgi.
Es gribu daudz punktu, un man ir jābūt neatlaidīgam
un jānotur dzeltenais krekliņš līdz galam.
Cik laika atlicis?
Trīs minūtes.
Toledo uz viļņa, izbrauc kabatas.
No pašas apakšas.
Viņš noturas.
Un Filipem Toledo būs diezgan labs rezultāts.
Minūte un 10 sekundes.
Iegūtie 5,33 punkti izvirza Toledo vadībā.
Toledo lūdz torni informēt par laiku.
Trīsdesmit sekundes.
Džeks ir pārsteigumu pilns. Atceries to!
Džekam ir priekšroka, un viņam vajag 6,67 punktus.
Tiek skaitītas pēdējās sekundes.
- Piecas, četras, trīs... - Velns! Aiziet!
Atlikušas trīs sekundes.
- ...divas, viena. - Vilnis, draugi!
Robinsons pēdējā sekundē.
Veikli izbrauc pirmo sekciju.
Gatavojas finišēt. Viņam ir jāpaliek uz kājām.
Jā!
Viņš tā izdarīja pusfinālā. Un tagad atkal?
Tiesneši to pētīs ilgi.
Labi, noskatāmies! Cits leņķis.
Nu taču, lūdzu, kāds!
Paziņojiet punktus!
Uz to var skatīties dažādos veidos.
Ja tas prasa tik ilgu laiku, tātad rezultāti ir ļoti līdzīgi.
Un šis izskatās pēc viņa labākā viļņa.
- Kas notiek? - Nomierinies, tūlīt būs.
Vajag 6,67 punktus.
Un viņš to paveic vēlreiz.
Skanot beigu signālam, Robinsons gūst vēl vienu uzvaru uzreiz pēc Mārgaretriveras
un tagad ir Quiksilver Pro G-Land čempions.
Tas ir diezgan skaidrs vēstījums
Brazīliešu vētrai.
PSL ČEMPIONĀTA RANGA TABULA
Ar šo uzvaru Džeks Robinsons paceļas no trešās vietas pasaulē uz otro.
Un Toledo situācija kļūst spiedīga,
jo viņš grib palikt pirmajā vietā.
Manuprāt, man bija lielāki viļņi nekā viņa pēdējais.
Veicu labākus manevrus, bet nedabūju vairāk par 5.
Būt tik tuvu un pēc tam tā zaudēt...
Ziniet, ir grūti.
Klusībā domāju: "Es droši vien varēju šajā posmā uzvarēt."
Viņš noķer tik zemu vilni, veic trīs manevrus un dabū 7 punktus.
Bet man šķiet, ka Džeks šogad sērfo tiešām labi.
Man tiešām ir, ko uzlabot. Un tāda sajūta, protams, biedē ikvienu.
- Vilnis bija tik zems. - Man no dusmām ir zosāda.
Un par pirmo seši? Seši ar kaut ko?
Es lienu no ādas laukā, lai dabūtu 5,33.
Tas ir dīvaini.
Brazīlieši sāk apzināties, ka citi min uz papēžiem.
Filipem ir jānostiprina sava vieta fināla piecniekā.
Sērfošanā ir tituls, ko neviens nevēlas:
"Labākais sērfotājs, kurš nav ieguvis pasaules čempiona titulu".
Viņam draud iespēja tādam būt.
RIODEŽANEIRO BRAZĪLIJA
PĒC DIVĀM NEDĒĻĀM
Plānojāt pārsteigumu?
TĒTI, ES TEVI MĪLU
Vai tas ir tētis?
- Jā. - Tiešām?
Paskatīsimies!
Kas tas?
Pēc fināla pret Džeku es tiešām biju dusmīgs.
Esmu stingri apņēmies cīnīties par pasaules čempiona titulu.
Mahi ir astronaute, mammīte - vienradzis,
Koa - lauva,
un tētis - banāns.
Paldies, mīlulīt.
Lūdzu.
Divi mēneši bez Filipes šķita kā mūžība.
Bērni, ziniet, juka prātā: "Man vajag tēti!"
"Kur viņš ir?" Bija grūti, jo jūlijs šķita bezgalīgs.
Te mēs esam džungļos.
Bērni un sieva uzskata mani par pasaules čempionu,
lai gan es šo titulu neesmu ieguvis.
Tas man nozīmē ļoti daudz. Ir sajūta, ka tas vairo manu motivāciju.
Koa atvēsinājās, dzerot no kokosrieksta.
Tētis uz dēļa, kā parasti.
Tas nav galā. Es būšu labāko piecniekā.
Lai tur vai kas.
BRAZĪLIJA ATLANTIJAS OKEĀNS
SAKVAREMA
BRAZĪLIJA
Skaista diena Sakvaremā Oi Rio Pro posmā.
ČEMPIONĀTA POSMS 8. NO 10
Spīd saule. Sērfošanas fani jau kuplā skaitā pulcējas smiltīs.
Par Brazīliju!
Valda sajūsma. Skatītāji ir ļoti aktīvi.
Es pārlēcu pār žogu, jo nāca cilvēki.
Sērfotāji saka:
ejot pa ielu, kāds noteikti pienāks klāt.
Teiksim tā.
Diezgan traki.
Lai tiktu cauri pūlim, paiet puse dienas.
- Es tevi mīlu! - Sarauj, Brazīlija!
Aiziet!
Ejam!
Viļņi izskatās fantastiski, un mēs tūlīt sāksim.
Filipe! Filipe!
Labākais sērfotājs pasaulē Filipe Toledo.
Viņam tiešām ir saikne ar visiem šiem cilvēkiem pludmalē.
Filipe sāk braucienu.
Filipem Toledo agresīvs starts.
Aiztraucas uz nākamo kārtu.
- Filipe! - Gabijs un Filipe
Brazīlijā ir superzvaigznes.
Viņi pārstāv visu nāciju.
Un tagad viņu dominance ir apdraudēta.
Es šeit ierados garīgi un fiziski ļoti noguris.
Es tik ilgi esmu bijis ceļā. Man vajadzēja dažas brīvas dienas.
Emociju ir ļoti daudz, bet mums tās jākontrolē.
Gabrielam Medinam šajā posmā ir jāuzvar,
lai viņam būtu izredzes iekļūt fināla piecniekā.
IZSLĒGŠANAS KĀRTA MEDINA PRET ROBSONU
Medina, viens no visu laiku labākajiem, pret debitantu Kelumu Robsonu.
Brazīliešu sērfotāji varbūt ir mazliet labāki par daudziem konkurentiem,
un, ja es kļūdīšos, viņi mani panāks.
Pūlis par viņu ir sajūsmā.
Viņš prot no šīs enerģijas pasmelties.
Tas bija skaisti.
Lielisks izslēgšanas kārtas sākums.
- Kelums izvēlas šo vilni. - Varens pirmais pagrieziens.
Slaidi nobrauc no galotnes. Kelums Robsons iegūs daudz punktu.
Lai apsteigtu Gabrielu Medinu,
viņam jānoķer vēl viens vilnis,
ja viņš tiešām grib būt fināla piecniekā.
Šis var būt brīdis, ko viņš gaidīja.
Liels ātrums. Tur ir rampa.
Pilns apgrieziens.
Un smags kritiens. Nabaga Medina.
- Fani... - Ir šokā.
...grib zināt, kas tur notiek.
Medina zaudē izslēgšanas kārtā.
Cerēsim, ka viņam nekas nekaiš.
Sveiks, Gabriel!
Kā tu jūties?
Kur sāp?
Šis ceļgals stipri nokrakšķēja.
Es nokritu.
Šī ceļgala daļa atsitās pret dēli.
Uzreiz sajutu briesmīgas sāpes.
Tagad krakšķ otrs.
Es jūtos vīlies, jo man likās, ka sērfoju par 100 %.
Bet tas pieder pie spēles.
Iespējams, ir jautājums, vai Gabriels neatgriezās pārāk agri.
Viņš ļoti gribēja iekļūt labāko piecniekā,
taču ar šo viņam sezona beidzas.
Bet diemžēl viņš guva traumu.
Man šķiet, ka mentāli viņš ir gatavs,
bet varbūt ķermenim vajag mazliet vairāk laika, saprotat?
Jo viņš sērfoja par visiem 100 %.
Filipe Toledo nekad neteiks,
ka Medinas izstāšanās viņam ir izdevīga,
bet tā noteikti palīdz viņa centieniem tikt pie titula.
Viss ir gatavs finālam.
Sacentīsies divi brazīlieši - debitants Samuēls Pupu
un Filipe Toledo, kas ir pirmais rangā un cīnās par pirmo pasaules čempiona titulu.
Man nav svarīgi, vai Gabriels piedalās vai nepiedalās.
Pasaules čempiona tituls no tā nemainās.
Es uz to īsti nekoncentrējos.
Man ir jākoncentrējas uz sevi un jāgādā, ka finišēju labāko piecniekā.
Darbs nav galā.
POSMA FINĀLS TOLEDO PRET PUPU
Viņam jāturpina koncentrēties, zinot, ka būs jāpastrādā.
Samuēls Pupu, kam nav, ko zaudēt, bet ir daudz, ko iegūt,
nogāžas pirmajā pagriezienā.
Bet tikmēr...
Filipem iespaidīga rotācija, bet viņš to nepabeidz.
Fināls Brazīlijā ir kaut kas varens
atbalsta, skatītāju dēļ. Tas viegli var sakāpt galvā.
Īpaši mums, brazīliešiem.
Bet finālā ir vai nu pirmā, vai otrā vieta.
Emocijas ir jāapvalda. Un es darīšu visu, ko spēju.
Varbūt te būs iespēja.
Samijs Pupu pret Toledo.
Debitants Pupu sparīgi paceļas no apakšas.
Iespaidīgs apgrieziens, pametot gaisā asti. Nepabeigts.
Izskatās, ka Filipe grib lēkt atkal.
Izdevās!
Ak dievs!
- Neticami! - Jā!
Ko tādu katru dienu neredz.
Viens no varenākajiem, neticamākajiem apgriezieniem gaisā šosezon.
TIESNEŠU TELPA
Nu, tas ir 10.
Filipem Toledo 10 punktu brauciens.
Cinco, quatro, três, dois, um!
Filipe Toledo - Oi Rio Pro čempions.
Apsveicu, mīļais!
Tu to esi pelnījis. Es tev teicu, ka uzvarēsi, vai ne?
Apsveicu. Tu tikko nostiprināji savu vietu PSL fināla piecniekā.
Kā tu jūties?
Visas uzvaras braucienos, visi mirkļi kopā ar ģimeni, ar draugiem...
Tam ir milzu nozīme.
Oi Rio Pro čempions Filipe Toledo!
Es paturēju dzelteno krekliņu un ieguvu vietu fināla piecniekā -
ziniet, notika ļoti daudz.
Nu jūtos par 10 kilogramiem vieglāks. Par 10 000 kilogramiem vieglāks.
Vienkārši jūtos lieliski.
Tagad esmu gatavs jebkam.
Zinu, ka ar to impulsu, kas man ir, varu šogad uzvarēt.
Filipe! Filipe!
NĀKAMAJĀ SĒRIJĀ
Sīva sacensība par fināla piecnieku.
Grifins Kolapinto un Kanoa Igaraši cīnīsies par vietu finālā.
Mans lielākais sāncensis ir Kanoa, 100 %.
Es vienmēr esmu bijis viņam soli priekšā.
Tas, kā viņš priecājās par uzvaru, bija dīvaini.
Es sevī jūtu spēku. Tagad esmu gatavs cīnīties.
Esam gatavi apgriezt otram sprandu. Galvenais ir uzvarēt.
Esmu labāks sērfotājs nekā viņš.
Un es negribu zaudēt cilvēkam, par kuru esmu labāks.
Te ies karsti.
Redzēsim, kurš būs labāks.
Tulkojusi Aija Apse